Qozog‘iston sportchilarining chet elga chiqishi nazorat ostiga olinadi

Qozog‘iston Milliy olimpiya qo‘mitasi koronavirusdan himoyalanish choralarini ko‘rish maqsadida maxsus shtab joriy qildi.

Unga ko‘ra, mazkur bo‘lim mamlakat sportchilari va terma jamoalarining chet eldagi musobaqa hamda o‘quv-mashg‘ulot yig‘inlari jarayonini nazorat ostiga oladi.
Qozog‘iston Milliy olimpiya qo‘mitasining fikricha, milliy federatsiyalar xalqaro va Osiyo federatsiyalari bilan doimiy aloqada bo‘lishi, birgalikda harakat qilishi zarur.
Jahon sog‘liqni saqlash tashkiloti (JSST) 27-fevral holatiga ko‘ra, jahonning 48 mamlakatida koronavirus infeksiyasi aniqlanib, umumiy hisobda 82 249 kishi virusni yuqtirib olgani haqida ma’lum qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!